Ο ρόλος της μητέρας στη διαμόρφωση της εκκλησιαστικής ζωής των παιδιών
Creators: name: Αδάμου, Δάφνη Κωνσταντίνου
Publisher: name: Aristotle University of Thessaloniki
Year: 2015
Subjects: Χριστιανική αγωγή
Εκκλησιαστική ζωή παιδιών
μητέρα και παιδί
Christian education
Church life of children
Mother and child

description: Στόχος της παρούσης διπλωματικής εργασίας ήταν να εξεταστεί ο υπεύθυνος ρόλος της μητέρας στη διαμόρφωση της εκκλησιαστικής ζωής των παιδιών, μέσω της εκκλησιαστικής αγωγής που θα τους προσφέρει και υπό το πρίσμα της ποιμαντικής. Αρχικά ασχοληθήκαμε με τα εξής βασικά θέματα: την σύναψη γάμου εν Χριστώ, την ομαλή οικογενειακή ζωή και την τεκνογονία ως δώρο Θεού και ως φυσική συνέπεια του γάμου. Τα θέματα αυτά συντελούν καίρια στο να αντεπεξέλθει επιτυχώς μια μητέρα στην χριστιανική ανατροφή των παιδιών της. Στη συνέχεια αναφερθήκαμε στο πολυσύνθετο και πολυδιάστατο λειτούργημα της μητρότητας μέσα στο πλαίσιο της εκκλησιαστικής παράδοσης και παρουσιάσαμε αναλυτικά τις διάφορες πτυχές του. Εξετάσαμε τον τρόπο μετοχής της μητέρας στο τριπλό αξίωμα του Χριστού. Έπειτα αναφερθήκαμε γενικά στα πρότυπα μητρότητας αγίων μητέρων που γαλούχησαν αγίους, και ειδικά μας απασχόλησε το κατ’ εξοχήν πρότυπο μητρότητας, η Θεοτόκος. Ένα άλλο θέμα που θίξαμε ήταν το θέμα της αγωγής στην παιδαγωγική επιστήμη. Ασχοληθήκαμε και με τη συστηματική διερεύνηση της χριστιανικής αγωγής, η οποία στοχεύει στη θεανθρώπινη σχέση, δηλαδή στη συνάντηση και επικοινωνία Θεού και παιδιού με προοπτική τη θέωση, και διαπιστώσαμε ότι η συμβολή της μητέρας στη διαμόρφωση της εκκλησιαστικής ζωής των παιδιών είναι κυρίως να γεννήσει στο παιδί την επιθυμία της εν Χριστώ ζωής. Ερευνήσαμε στη συνέχεια τους καίριους σταθμούς στη ζωή ενός ανθρώπου, από τους οποίους εξαρτάται η ομαλή του ανάπτυξη σε μια υγιή προσωπικότητα εν Χριστώ. Ξεκινήσαμε από την σύλληψη και την ενδομήτρια ζωή του παιδιού και φτάσαμε μέχρι και την εφηβεία, εξετάζοντας ειδικά το ρόλο της μητέρας σε κάθε έναν από αυτούς και επισημάναμε τη σημασία των πρώτων έξι χρόνων στη ζωή του ανθρώπου. Παρουσιάσαμε ακόμη τους ρόλους που αναλαμβάνει η γυναίκα τεκνοτρόφος μέσα και έξω από την οικογένειά της, ως σύζυγος, μητέρα, νοικοκυρά και εργαζόμενη, και παρουσιάσαμε τον αντίκτυπό τους στην αγωγή των παιδιών. Προσπαθήσαμε επιπλέον να προσεγγίσουμε την ποιμαντική διακονία της Εκκλησίας προς τη μητέρα και την οικογένεια, παίρνοντας ως παράδειγμα την προσφορά της Εκκλησίας της Ελλάδος, και διαπιστώσαμε τη γενναιοδωρία της. Επισημάναμε όμως ότι απαιτείται περαιτέρω οργάνωση και συντονισμός ώστε να μην εκπέσει του σκοπού της, αυτόν της σύνδεσης εκάστου μέλους της με τον Χριστό.
description: The aim of the present thesis was to examine the responsible role of the mother in shaping the church life of children, through the ecclesiastical education that she will offer to them, in the light of pastoral. Initially we dealt with the following main topics: marriage in Christ, the normal family life and the birth of children as a gift from God and as a natural consequence of marriage. These issues are a key contribution to a mother successfully coping with the Christian upbringing of children. Then we presented the complex and multidimensional vocation of motherhood within the context of ecclesiastical tradition and presented in detail its various aspects. We examined the share of the mother in triple office of Christ. Then we discussed in generality the holy mothers’ maternity standards, which nurtured saints, especially preoccupied with the eminent maternity model, the Virgin Mary. Another topic that we raised was the issue of education in pedagogy. We dealt with the systematic investigation of Christian education, which aims at divine-human relationship, ie the meeting and communication between God and child, with the perspective of deification, and found that the mother's contribution in shaping the church life of children is mainly to foster the desire of life in Christ. We then investigated the key stations in the life of a man, on which depends the smooth development of a healthy personality in Christ. We started from the conception and intrauterine life of the child and examined its course until puberty, especially considering the role of the mother in each of them and pointed out the importance of the first six years in human life. We presented further roles undertaken by the women as children nurturer inside and outside of the family, as a wife, mother, housewife and working woman, and presented their impact on the education of children. Additionally, we tried to approach pastoral ministry of the Church to the mother and family, taking as example the offers of the Greek Church, and realized its generosity. We pointed out nevertheless that further organization and coordination is necessary, so that it does not get deprived of its purpose, the connection of each of its members with Christ.